Baner Malaysia - Wicipedia

# Baner Malaysia

### Oddi wrth Wicipedia, y gwyddoniadur rhydd.

Baner Malaysia

Baner o stribedi llorweddol coch a gwyn gyda chilgant a seren melyn ar ganton glas yw baner Malaysia. Mae glas y canton yn cynrychioli undod pobl Malaysia, y cilgant a'r seren yn cynrychioli crefydd Islam, a'r 14 stribed yn cynrychioli 14 talaith y ffederasiwn. Mae gan y seren 14 pwynt hefyd i gynrychioli undod y taleithiau. Melyn yw lliw traddodiadol arweinwyr Malayaidd, ac mae coch a gwyn yn lliwiau traddodiadol yn Ne Ddwyrain Asia.

Bu faner gyntaf Malaya annibynnol ar sail baner yr Unol Daleithiau, ond gyda symbolaeth Islamaidd. Roedd ganddi 11 o stribedi coch a gwyn a chanton glas (yn union fel baner UDA ond dau stribed yn llai) ond gyda chilgant a seren (gyda 11 pwynt) melyn ar y canton. Bu'r 11 stribed a phwynt yn cynrychioli 11 talaith y ffederasiwn.

Yn 1963, ymunodd tair talaith newydd – Sabah, Sarawak a Singapôr – â Ffederasiwn Malaya i ffurfio Ffederasiwn Malaysia. Cafodd tri stribed a phwynt arall eu hychwanegu i adlewyrchu hyn. Pan ymwahanodd Singapôr yn 1965, ni newidiodd y faner. Dywedir nawr bod y pedwerydd stribed a phwynt ar ddeg yn cynrychioli ardal ffederal Kuala Lumpur.

Eginyn erthygl sydd uchod. Gallwch helpu Wicipedia drwy ychwanegu ato.

## [golygu] Ffynonellau

- Complete Flags of the World, Dorling Kindersley (2002)

Wedi dod o "http://cy.wikipedia.org../../../b/a/n/Baner_Malaysia_a158.html"

Categorïau tudalen: Egin | Baneri cenedlaethol | Malaysia

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- বাংলা
- Deutsch
- English
- Español
- Euskara
- Suomi
- Français
- עברית
- Magyar
- Bahasa Indonesia
- Italiano
- 日本語
- Bahasa Melayu
- Nederlands
- ‪Norsk (bokmål)‬
- Polski
- Português
- Русский
- 中文